54. Սույն կանոնակարգով պահանջվող բոլոր փաստաթղթերը Կենտրոնական բանկ են ներկայացվում տպագիր և հայերեն` պատվիրված նամակով կամ Կենտրոնական բանկ առձեռն մուտքագրվելու միջոցով կամ ուղարկվում են Կենտրոնական բանկ էլեկտրոնային տարբերակով` Սի-Բի-Էյ-նեթ համակարգի միջոցով: Սույն կանոնակարգի Հավելված 5-ով սահմանված միջնորդագիրը Կենտրոնական բանկի կողմից լիցենզավորված կառավարչի կամ վերագրանցվող և վերալիցենզավորվող ներդրումային ընկերության կողմից ներկայացվում է միայն էլեկտրոնային տարբերակով, էքսել (excel) ֆորմատով, Սի-Բի-Էյ-նեթ համակարգի միջոցով, իսկ ստեղծվող կառավարչի կողմից թղթային ներկայացվելու դեպքում կից ներկայացվում է նաև դրա էլեկտրոնային տարբերակը: Սույն կանոնակարգով պահանջվող կանոնադրությունը, կանոնադրության փոփոխությունները և (կամ) լրացումները, նոր խմբագրությամբ հաստատված կանոնադրությունը, գործունեության կանոնների նախագծերը, գործունեության կանոններում փոփոխությունները և (կամ) լրացումները կամ նոր խմբագրությամբ հաստատված գործունեության կանոնները թղթային ներկայացվելու դեպքում կից ներկայացվում են նաև դրանց էլեկտրոնային տարբերակները: Ներկայացվող փաստաթղթերի պատճենները պետք է ստորագրված լինեն կառավարչի իրավասու անձի կողմից և ներկայացվեն «իսկականի հետ ճիշտ է» մակագրությամբ: